সাফ কাপ সেমিফাইনালে ভারতের বিরুদ্ধে খেলতে নামার আগে পাকিস্তান ফুটবল দলকে যত রকম ভাবে তাতানো সম্ভব, তা করার চেষ্টা করেছিলেন পাকিস্তানের ক্রিকেটারেরা। যে তালিকায় আছেন এশিয়া কাপ খেলতে যাওয়া পাকিস্তানের অধিনায়ক সরফরাজ আহমেদ থেকে শুরু করে প্রাক্তন পাক পেসার আকিব জাভেদ। কিন্তু শেষ পর্যন্ত ক্রিকেটারদের অনুপ্রেরণা বিশেষ প্রভাব ফেলতে পারল না ম্যাচে। পাকিস্তানকে ৩-১ উড়িয়ে দিয়ে সাফ কাপ ফাইনালে উঠে গেল ভারত। পাকিস্তান ফুটবল দলকে হারানোর পাশাপাশি পাক ক্রিকেটারদেরও হারিয়ে দিলেন ভারতের শুভাশিস বসু, মনবীর সিংহরা।